Source: https://www.juridice.ro/523326/intrebare-preliminara-cu-privire-la-eficienta-sanctiunilor-pentru-incalcarea-dreptului-de-comunicare-publica-unei-opere.html
Timestamp: 2019-05-24 05:10:15+00:00

Document:
JURIDICE.ro » Întrebare preliminară cu privire la eficiența sancțiunilor pentru încălcarea dreptului de comunicare publică a unei opere. UPDATE: hotărârea CJUE (dreptul Uniunii se opune unei legislații naționale care …)
19 octombrie 2018: Curtea declară:
Articolul 8 alineatele (1) și (2) din Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională coroborat cu articolul 3 alineatul (1) din aceasta, pe de o parte, și articolul 3 alineatul (2) din Directiva 2004/48/CE a Parlamentului European și a Consiliului din 29 aprilie 2004 privind respectarea drepturilor de proprietate intelectuală, pe de altă parte, trebuie interpretate în sensul că se opun unei legislații naționale precum cea în discuție în litigiul principal, interpretată de instanța națională competentă, în temeiul căreia răspunderea titularului unei conexiuni la internet prin intermediul căreia s‑au săvârșit încălcări ale dreptului de autor prin partajarea de fișiere nu poate fi angajată în cazul în care acesta indică cel puțin un membru de familie care avea posibilitatea de acces la această conexiune, fără a da mai multe precizări cu privire la momentul la care a fost utilizată respectiva conexiune de către acest membru de familie și la natura utilizării conexiunii de către acesta din urmă.(s.n. – M.M.-B.)
21 iulie 2017: Judecătorul german se întreabă cu privire la eficiența sancțiunilor pentru încălcarea dreptului de comunicare publică a unei opere (C-149/17).
1. libertatea de stabilire, aproprierea legislațiilor, libera prestare a serviciilor, proprietatea intelectuală, industrială și comercială;
2. necesitatea de a afla dacă se poate considera că sancțiunile în cazul încălcării dreptului de comunicare publică a unei opere sunt „eficiente și disuasive”, sau că măsurile de respectare a drepturilor de proprietate intelectuală sunt „eficiente” atunci când:
2.1. răspunderea pentru prejudicii a titularului unei conexiuni la internet prin intermediul căreia se încalcă dreptul de proprietate intelectuală prin partajarea de fișiere nu este angajată în cazul în care titularul conexiunii indică cel puțin un membru de familie care mai avea acces la această conexiune,
2.2. fără a indica mai multe detalii obținute din cercetările întreprinse cu privire la momentul și tipul utilizării conexiunii de către acest membru de familie.
1. articolul 8 alineatele (1) și (2) coroborat cu articolul 3 alineatul (1) din Directiva 2001/29/CE
2. articolul 3 alineatul (2) din Directiva 2004/48/CE.
Aflaţi mai mult despre Directiva 2001/29/CE, Directiva 2004/48/CE, exonerare răspundere, Mihaela Mazilu-Babel, protectie eficienta, sanctiuni

References: Articolul 8
 articolul 3
 articolul 3
 articolul 8
 articolul 3
 articolul 3